呢篇文講英倫足球員。搵緊北愛爾蘭一座城嘅話，請睇〈**卡域克費格斯**〉。

**卡域克**（**Michael Carrick**，1981年7月28號—）係英倫前足球員，打中場，曾經係英超球會曼聯嘅中場球員。佢擅於控制比賽節奏同長傳。2018年5月宣佈退休。

球會生涯
----

卡域克後生時曾經效力一間非職業球會，之後喺1999年得到韋斯咸嘅一紙合約，並成為職業球員。喺成為職業球員第一年，卡域克被外借去當時係英甲球會嘅伯明翰城同埋史雲頓，以增加卡域克對球賽嘅經驗同了解職業球賽同非職業球賽之間嘅分別。

喺外借嘅半年，卡域克總共上陣8場聯賽，攻入兩球。2000年至2001年球季，卡域克返韋斯咸，並成為球會正選球員，翌年，20歲嘅卡域克取得「英格蘭全年最佳年青候球員」提名，2002年至2003年，韋斯咸喺聯賽中以第18位降落英甲，而卡域克並未離隊，同球會一齊喺2003年至2004年嘅英甲上陣，但喺升班附加賽以一球輸畀水晶宮，未能重返英超，而卡域克喺嗰季共上陣35場聯賽，入1球。

韋斯咸返唔到英超，卡域克決定離開球會，選擇加盟英超球會，佢嘅決定分別引起咗水晶宮、西布朗、愛華頓、樸茨茅夫同埋阿仙奴嘅爭奪，但卡域克並冇加盟以上球會，反而着起熱刺波衫。

喺托定咸熱刺中，卡域克喺2005年12月3號對新特蘭嘅聯賽取得喺新球會嘅第一球入球，喺球會中取得正選位置。

2006年7月28號，曼聯同熱刺達成協議，成功買入卡域克，轉會費約1860萬英鎊，被稱為「1860萬先生」。卡域克從曼聯領隊阿力士·費格遜手中接過曼聯16號傳奇波衫，意味住佢會為接替堅尼做曼聯中場，而曼聯領隊費格遜亦表示希望卡域克可以取代堅尼嘅位置。

2008年5月21號，卡域克喺歐洲聯賽冠軍盃決賽上陣120分鐘，並喺互射十二碼入波，最終以6-5贏咗車路士，得到事業上第一個歐洲聯賽冠軍盃嘅獎牌。

卡域克一度成為曼聯中場線上嘅絕對主力。佢為球隊取得5次英超冠軍，一次英格蘭聯賽盃冠軍，一次世界冠軍球會盃冠軍同一次歐洲聯賽冠軍盃冠軍。

國家隊生涯
-----

喺國家隊方面，卡域克喺2000年奪得21歲以下歐洲國家杯冠軍，而喺2001年3月，卡域克以國腳身份首度正選上陣對墨西哥。2005年5月嘅美國之旅，卡域克再度入選，後來嘅2006年世界盃，卡域克入選國家隊，並喺對巴拉圭嘅分組賽中取得上陣機會。時至今日，卡域克面對強大嘅競爭，故此佢喺國家隊嘅上陣次數並唔多，佢嘅主要競爭對手有謝拉特，林柏特同巴利。

個人生活
----

卡域克有個細佬叫Graeme Carrick（1985年4月3號出世），佢都曾經效力韋斯咸，但係受咗重傷。佢而家係一個英格蘭足球總會技能教練。佢先前喺紐卡素學院工作，訓練U10s同埋U16s嘅青年軍。

2007年6月16號卡域克同莉沙露芙咸（Lisa Roughead）結婚，卡域克同英格蘭足球代表隊嘅謝拉特同埋加利尼維利不約而同喺呢一日同另一半拉埋天窗。

2008年4月，莉沙生咗一個女，名叫路易絲（Louise）。2010年4月30號生咗一個仔Jacey。

生涯數據
----

### 球會

截至2011年2月28號。

| 球會 | 球季 | 聯賽 | 英格蘭足總盃 | 英格蘭聯賽盃 | 歐聯 | 其他 | 總計 |
| --- | --- | --- | --- | --- | --- | --- | --- |
| 助攻 | 入球 | 助攻 | 入球 | 助攻 | 入球 | 助攻 | 入球 | 助攻 | 入球 | 助攻 | 入球 |
| 韋斯咸 | 1998–99 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| 1999–2000 | 8 | 1 | 0 | 0 | 0 | 0 | 0 | 0 | 0 | 0 | 8 | 1 |
| 2000–01 | 33 | 1 | 4 | 0 | 4 | 0 | 0 | 0 | 0 | 0 | 41 | 1 |
| 2001–02 | 30 | 2 | 1 | 0 | 1 | 0 | 0 | 0 | 0 | 0 | 32 | 2 |
| 2002–03 | 30 | 1 | 2 | 0 | 2 | 0 | 0 | 0 | 0 | 0 | 34 | 1 |
| 2003–04 | 39 | 1 | 4 | 0 | 1 | 0 | 0 | 0 | 3 | 0 | 47 | 1 |
| Total | 140 | 6 | 11 | 0 | 8 | 0 | 0 | 0 | 3 | 0 | 162 | 6 |
| 史雲頓（借用） | 1999–2000 | 6 | 2 | 0 | 0 | 0 | 0 | 0 | 0 | 0 | 0 | 6 | 2 |
| 伯明翰城（借用） | 1999–2000 | 5 | 0 | 0 | 0 | 0 | 0 | 0 | 0 | 0 | 0 | 5 | 0 |
| 熱刺 | 2004–05 | 29 | 0 | 6 | 0 | 3 | 0 | 0 | 0 | 0 | 0 | 38 | 0 |
| 2005–06 | 35 | 2 | 1 | 0 | 1 | 0 | 0 | 0 | 0 | 0 | 37 | 2 |
| 總計 | 64 | 2 | 7 | 0 | 4 | 0 | 0 | 0 | 0 | 0 | 75 | 2 |
| 曼聯 | 2006–07 | 33 | 3 | 7 | 1 | 0 | 0 | 12 | 2 | 0 | 0 | 52 | 6 |
| 2007–08 | 31 | 2 | 4 | 0 | 1 | 0 | 12 | 0 | 1 | 0 | 49 | 2 |
| 2008–09 | 28 | 4 | 3 | 0 | 1 | 0 | 9 | 0 | 2 | 0 | 43 | 4 |
| 2009–10 | 30 | 3 | 0 | 0 | 5 | 1 | 8 | 1 | 1 | 0 | 44 | 5 |
| 2010–11 | 19 | 0 | 2 | 0 | 1 | 0 | 6 | 0 | 1 | 0 | 29 | 0 |
| 總計 | 141 | 12 | 16 | 1 | 8 | 1 | 47 | 3 | 5 | 0 | 217 | 17 |
| 生涯總計 | 349 | 22 | 34 | 1 | 20 | 1 | 47 | 3 | 9 | 0 | 459 | 27 |

### 國際賽

| 英格蘭足球代表隊 |
| --- |
| 年份 | 助攻 | 入球 |
| 2001 | 2 | 0 |
| 2002 | 0 | 0 |
| 2003 | 0 | 0 |
| 2004 | 0 | 0 |
| 2005 | 2 | 0 |
| 2006 | 7 | 0 |
| 2007 | 3 | 0 |
| 2008 | 1 | 0 |
| 2009 | 5 | 0 |
| 2010 | 2 | 0 |
| 2011 | 0 | 0 |
| 總計 | 22 | 0 |

榮譽
--

### 球會

韋斯咸
* 英格蘭足總青年盃（1）：1998–99

曼聯
* 英格蘭超級足球聯賽 冠軍（5）：2006-07、2007-08、2008-09、2010-11、2012-13
* 英格蘭足總盃（1）：2015-16
* 英格蘭社區盾（6）：2007、2008、2010、2011、2013、2016
* 歐洲聯賽冠軍盃 冠軍（1）：2007-08年
* 歐霸盃 冠軍（1）：2016-17年
* 世界冠軍球會盃 冠軍（1）：2008

參考
--

1. ↑  計其他正式比賽，包括英格蘭足球聯賽升班附加賽、英格蘭社區盾、圖圖盃、歐洲超級盃、洲際盃同埋世界冠軍球會盃。

出面網頁
----


維基同享有多媒體嘅嘢：  
**卡域克**

* 卡域克 卡域克嘅Twitter 改維基數據
* 卡域克/ 卡域克嘅Instagram頁 改維基數據
* 卡域克喺Quora嘅資料 改維基數據

* 卡域克喺虛擬國際權威檔案識別碼嘅資料 改維基數據
* 卡域克喺Freebase嘅資料 改維基數據
* 卡域克喺FIFA player嘅資料 改維基數據
* 卡域克喺FootballDatabase.eu嘅資料 改維基數據
* 卡域克喺Soccerbase嘅資料 改維基數據
* 卡域克喺Soccerway嘅資料 改維基數據
* 卡域克喺UEFA嘅資料 改維基數據
* 卡域克喺WorldFootball.net嘅資料 改維基數據
* 卡域克喺EU-Football.info嘅資料 改維基數據
* 卡域克喺FBref.com嘅資料 改維基數據
* 卡域克喺BDFutbol嘅資料 改維基數據
* 卡域克喺BDFA嘅資料 改維基數據

|  |  |
| --- | --- |
| 權威控制 | 
* VIAF: 4650160728529110380001

 |